העברת ביטוח חובה מרכב לרכב: אם קניתם רכב משומש שכבר יש לו ביטוח, תוכלו לבקש מהמבטחת, עוד לפני העברת הבעלות, להעביר את ביטוח החובה על שמכם. מאחר ומדובר בביטוח אחיד, רוב הסיכויים שחברת הביטוח תאשר, אך חובה לבקש זאת מראש. האפשרות השניה היא רכישת ביטוח חובה חדש, והבעלים הקודם יבטל את הביטוח שלו. האפשרות השלישית היא להקפיא את ביטוח הרכב שלכם, עד שתקנו רכב חדש ואז לבקש להעביר את הביטוח אליו. אסור לנהוג ללא ביטוח חובה, כך שעליכם לדאוג לביטוח חובה, מועבר או חדש, לפני שתסעו עם הרכב הביתה.
העברת ביטוח מקיף או צד ג' מרכב לרכב: ביטוחים אלה הם ביטוחי רשות ותוכלו לנהוג גם בלעדיהם. חברות הביטוח פחות נוטות לאשר העברת ביטוח מקיף או צד ג' בעת החלפת בעלות כי תמחור הביטוח נובע במידה רבה מפרטי הנהגים. אם בכוונתכם לבקש מחברת הביטוח העברת ביטוח מקיף או צד ג', דברו עם חברת הביטוח הרצויה לפני קניית הרכב, סגרו את כל הפרטים ולאחר העברת הבעלות דברו עם חברת הביטוח כדי שתפעיל מיידית את הביטוח. חבל שבנסיעת הבכורה הרכב יפגע או יפגע באחר כשהוא ללא ביטוח. גם האפשרות של הקפאת הביטוח על הרכב הקודם והעברתו לנוכחי היא אפשרית, בתנאי שחברת הביטוח אינה חושבת שהשוני בין הרכבים מצדיק ביטוח אחר.